|  |  |
| --- | --- |
| **Názov predmetu** | **Hospodárske výpočty** |
| **Kód predmetu** | U\_14\_HVY\_KAD |
| **Časový rozsah výučby** | 0,5/0/0 |
| **Kód a názov študijného odboru** | 6456 H kaderník/kaderníčka |
| **Vyučovací jazyk** | slovenský jazyk |

# Charakteristika učebného predmetu

Učivo predmetu Hospodárske výpočty je odvodené z matematického a ekonomického vzdelávania. Je medzipredmetovo previazaný s matematikou a s odbornými vyučovacími predmetmi ekonomického vzdelávania a odborným výcvikom.

Témy boli vybrané na základe požiadaviek ekonomickej oblasti vzdelávania a oblasti kaderníckej prevádzky.

# Ciele učebného predmetu

* vybaviť žiakov matematickými a ekonomickými zručnosťami potrebnými na ich štúdium vo zvolenom učebnom odbore,
* sprostredkovať žiakom poznatky, ktoré sú potrebné pri ich ďalšom vzdelávaní a uplatnení v praxi,
* naučiť žiakov získavať a spracovávať rôzne štatistické údaje, vykonávať výpočty základných štatistických a ekonomických charakteristík s použitím dostupnej informačnej technológie,
* aplikovať získané vedomosti a zručnosti v ďalších predmetoch a v praktickom živote.

# Kľúčové kompetencie

* využívať matematické zručnosti pri rôznych spôsoboch zadania a formulácii úloh z praxe,
* používať pojmy kvantifikujúceho charakteru,
* vykonávať reálny odhad výsledku riešenia danej úlohy,
* efektívne aplikovať matematické postupy pri riešení praktických úloh v bežných situáciách,
* samostatne riešiť problémy,
* porozumieť zadaniu úlohy a určiť jadro preberaného javu,
* zvoliť efektívny spôsob riešenia, zdôvodniť, vyhodnotiť a overiť správnosť zvoleného postupu na dosiahnutie výsledku,
* spolupracovať pri riešení problémov s inými žiakmi – uplatňovať tímové riešenie
* zaujať pozitívny vzťah k učeniu a vzdelávaniu,
* ovládať rôzne techniky učenia, uplatňovať vhodný študijný režim,
* používať rôzne spôsoby práce s textom, pracovné zošity, efektívne vyhľadávať a spracovávať informácie,
* využívať rôzne informačné zdroje vrátane skúseností,
* vyjadrovať sa primerane v prejavoch hovorených aj písaných,
* formulovať súvisle a zrozumiteľne vlastné myšlienky,
* dodržiavať jazykové pravidlá a odbornú matematickú terminológiu,
* konať zodpovedne, samostatne a iniciatívne nielen vo vlastnom záujme, ale aj v záujme verejnom,
* pracovať s osobným počítačom a ďalšími prostriedkami informačných a komunikačných technológií,
* pracovať s informáciami z rôznych zdrojov na rôznych médiách (tlačených, elektronických, audiovizuálnych), a to aj s využitím prostriedkov informačných a komunikačných technológií.

# Prierezové kompetencie

* pracovať s komunikačnými prostriedkami a informáciami, získavať ich, triediť, vyhodnocovať a prijímať závery,
* spoznávať svet a lepšie mu porozumieť,
* byť motivovaný k úspešnej kariére ak aktívnemu pracovnému životu,
* uvedomiť si význam vzdelania pre život a pre potreby ďalšieho vzdelávania,
* vedieť jednať s ľuďmi (so spolužiakmi, s učiteľom), diskutovať a nachádzať kompromisné riešenie,
* mať schopnosť morálneho úsudku a vhodnú mieru sebavedomia,
* získať motiváciu k celoživotnému vzdelávaniu,
* získať dôveru vo vlastné schopnosti a precíznosť pri práci.

# Hodnotenie výsledkov žiakov

Pri hodnotení žiakov sa kladie dôraz na

* schopnosť prepájať jednotlivé učebné celky a vzdelávacie oblasti,
* samostatnosť riešenia úloh a ich prezentáciu,
* schopnosť vyjadrovať sa súvisle a presne,
* zručnosť pracovať s textom úloh,
* aktivitu pri vyučovaní.

Výslednú klasifikáciu žiakov ovplyvňujú

* kontrolné písomné práce (malé testy) zamerané k aktuálne preberanému učivu,
* hodnotenie ústneho prejavu – riešenie úlohy s teoretickým zdôvodnením,
* prezentácia samostatného riešenia žiakov pred triedou,
* aktivita pri vyučovaní a v rámci tímovej spolupráce,
* plnenie domácich úloh.

Hodnotenie žiakov so špeciálnymi vzdelávacími potrebami

Žiaci so SVP sú hodnotení podľa rovnakých kritérií ako ostatní žiaci, pri písomných prácach je im k dispozícii dlhšia doba na vypracovanie, prípadne menší počet úloh. Je tolerovaný menej estetický písomný prejav žiakov.

# Vzdelávacie výstupy

**Hospodárske výpočty, význam**

* vymenuje situácie v kaderníctve, v ktorých majú hospodárske výpočty význam,
* plynule prevádza základné jednotky hmotnosti, dĺžky a času.

**Percentový počet**

* používa trojčlenku a rieši základné praktické úlohy s využitím percentového počtu
* definuje základné pojmy percentového počtu: percentový základ, percentová miera a

percentová časť,

* určí a rieši základné úlohy percentového: výpočet percentovej časti, percentového

základu a percentovej miery,

* pracuje s prevádzkovými predpismi, návodmi a odbornou literatúrou.

**Cenník služieb**

* prepočíta spotrebu surovín pri kaderníckych úkonoch,
* určí nepriame náklady pri kaderníckych úkonoch.

**Inventarizácia**

* určí nepriame náklady pri kaderníckych,
* orientovať sa v skladovej evidencii,
* popísať postup prác inventarizácie,
* zostaviť inventúrny súpis a inventúrny záznam.

**Kalkulácie**

* zostaví kalkuláciu priamych a nepriamych nákladov a interpretuje výsledky,
* stanoví cenu ako súčet nákladov, zisku a DPH a vysvetlí, ako sa cena líši podľa počtu

zákazníkov, miesta a obdobia.

**Mzdy**

* rieši jednoduché výpočty miezd hrubých, čistých, časových, úlohových a

podielových,

* vymedzí a doplní do výpočtov príplatky, odmeny a prémie.

# Stratégie vyučovania

Výučba je vedená formou výkladu, diskusie, skupinovej práce, samostatnej práce, riešením príkladov a učením sa navzájom.

Dôležitou súčasťou je tímová práca a vlastná prezentácia riešení žiakov, využitie pracovných listov.

# Učebné zdroje

Kelemen, D., Ďuricová, O.: Hospodárske výpočty a štatistika pre 2. ročník obchodných akadémií. SPN. Bratislava. 2004. ISBN 8010005495

Zelenák, J.: Hospodárske výpočty pre 1. ročník obchodných akadémií. SPN. Bratislava. 1993

Učební texty. Ekonomika. <https://www.spszengrova.cz/ucebni-texty/>

Trojanovská, K.: Podnikateľský plán kaderníctva, Brno, 2018

<https://is.muni.cz/th/occck/Katarina_Trojanovska_bakalarska_praca_444126.pdf>